recursal/SuperWikiNEXT-32B huggingface dataset:
**Knut Severin Spenning** (født 1831 i Kristiania, død 1908 Drammen) var en norsk skolemann og forfatter. 

Han ble utdannet cand.theol. i 1853. Fra 1854 til 1856 var han huslærer hos jernverkseier Treschow på Fritzøe. Fra 1856 til 1861 var han lærer ved Stavangers skole og fra 1861 til 1863 ved Kongsbergs skole. I 1863 ble han utnevnt til adjunkt ved Drammens offentlige høiere skole og fra 1877 til overlærer samme sted. Han var sønn av kgl. fullmektig i Finansdepartementet Abraham Spenning.

Forfatterskap
-------------

Hans forfatterskap omfatter diverse «Tabeller over Drammens Byes Befolkning» i 1870- og 80-årene. I 1888 utga han den autoriserte utgave av *Dr. M. Luthers lille katekisme*. Samme år utkom *Salmer og religiøse vers samlede til skolebrug af E. Schreiner og K. Spenning*.

A. Kiellands lærer
------------------

I 1856 finner vi ham som timelærer ved Kongsgård skole i Stavanger hvor han ble til 1861. Der hadde han blant annet Alexander Kielland som elev. Han beundret Kiellands stilistiske evne. Spøkende sa han gjerne når det taltes om Kielland som forfatter: "Ja han skriver så god norsk, fordi jeg var hans første norsklærer". (Kilde: "Studentene fra 1895, s. 240)

Litteratur
----------

* Kraft/Lange/Halvorsen: *Norsk Forfatter-Lexicon* (1814–1880)
**Fabrique Nationale d'Herstal** (**FN Herstal**), tidligere **Fabrique Nationale d'Armes de Guerre**, er en belgisk våpenprodusent. Den er eid av Herstal-gruppen sammen med Browning Arms Company og Winchester Repeating Arms.

Hovedkvarteret er ved Herstal nær Liège. Selskapet ble stiftet i 1889 for å produsere 150 000 Mauser-geværer for den belgiske staten. I 1898 begynte de samarbeid med den berømte våpenkonstruktøren John Moses Browning. I 1989 tok de over USRAC (US Repeating Arms Company), eieren av Winchester-merket.

Våpen
-----

Minimi i amerikansk utførelse, kalt M249
FNs våpenproduksjon inkluderer:

* P90 – selvforsvarsvåpen eller PDW
* Five-seveN – halvautomatisk pistol
* Browning BDA – halvautomatisk pistol
* Minimi – lett maskingevær i 5,56 mm
* MAG – 7,62 mm maskingevær
* F2000 – moderne automatgevær
* SCAR – moderne automatgevær
* FAL – utbredt 7,62 mm automatgevær
* CAL – versjon av FAL i 5,56 mm
* FNC – automatgevær i 5,56 mm

Tidligere våpen:

* FN Modell 1903 – halvautomatisk pistol
* FN Modell 1910 – halvautomatisk pistol
* Browning Hi-Power – halvautomatisk pistol

Biler
-----

Det er mindre kjent at FN også produserte sykler, motorsykler og til og med biler. Den første prototypen ble ferdigstilt i 1899. Den første modellen ble produsert i 100 eksemplarer og hadde en tverrstilt tosylindret motor med 796 cc og 3,5 hestekrefter. Den hadde to gir forover og et bakover. Selv om FNs bilproduksjon i og for seg var en suksess, så ble de overskygget av Minerva, en annen belgisk bilprodusent. Da amerikanske biler kom på markedet fra 1920-tallet og 1930-tallet så la fabrikken ned produksjonen.

Museet Autoworld i Brussel har FN-biler på utstilling.

Eksterne lenker
---------------

* Offisielt nettsted Rediger på Wikidata

* (en) Fabrique Nationale de Herstal – kategori av bilder, video eller lyd på Commons Rediger på Wikidata
 (engelsk)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Montpellier HSC féminines** er en fransk kvinnelig gren av fotballklubben Montpellier HSC.

Laget begynte i 1990 som Montpellier-Le-Crès som en sammenslåing av lagene RC Paillade og Entente Cressoise. Montpellier-Le Crès klatret oppover divisjonssystemet til de i 1997 greide å rykke opp til Division 1. Der ble de stadig bedre og mer etablert. I 2001 ble laget lagt inn under Montpelier HSC, og har vært der siden. I 2003/04 sesongen vant Montpelier serien, og de gjentok bedriften i den påfølgende sesongen. I de siste årene har Montpelier konkurrert med FCF Juvisy om hvem som er det nest beste laget etter Olympique lyonnais. I cupen har det gått bedre, der har Montpelier vunnet tre ganger de siste fire årene. Montpellier kom på andreplass i 2008/09-sesongen, og kvalifiserte seg dermed til Mesterligaen i fotball for kvinner 2009/2010, der de slo ut Bayern München i åttedelsfinalen. I kvartfinalen ledet de 2-0 over Umeå med fem minutter igjen, men ble likevel slått ut på bortemålsregelen etter at Umeå scoret de nødvendige to målene. Serien 2009/10 ble også en skuffelse, med fire tap og en fjerdeplass, og laget tapte hele 0-5 for Paris SG i cupfinalen.

Meritter
--------

* Seriemester: 2003/04, 2004/05
* Cupvinner: 2006, 2007, 2009

|  |  |
| --- | --- |
| Oppslagsverk/autoritetsdata | VIAF **·** SUDOC
 |
**Knut Rom** (født 30. april 1916 i Trondheim, død 28. juli 1989) var en norsk jurist, mest kjent som generalsekretær i Norges Jeger- og Fiskerforbund.

Han ble cand.jur. (1941) og dommerfullmektig ved byfogden i Oslo, da han også ble sentral i Oslomarkas Fiskeadministrasjon (1943).
Deretter antok han arbeidet som generalsekretær i Norges Jeger- og Fiskerforbund (**NJFF**) (1951–1970), hvorpå han tok vervet som sekretær for Oslo og Omland Friluftsråd og World Wildlife Fund. Senere ble han med i Statens friluftsråd, i Minkutvalget, Rovviltutvalget, var formann i Mjøsautvalget, skrev kommentaren til jaktloven (1953), styremedlem i Akvarieselskapet, samt Rådet i Snarøy stiftelse.

Han skrev meget og var innehaver av hedersmerke i gull fra de danske jegerforeninger, Finlands Alm. Jägareförebund, Svenska Jägareförbund, og sogar æresmedlem av NJFF.

Bibliografi
-----------

* (no) Publikasjoner av Knut Rom i BIBSYS
* Rom, Knut (1986). *Etter ørret med stang og snøre*. [Oslo]: Cappelen. ISBN 8202091403.
* Rom, Knut (1972). *Sport og friluft*. Oslo: Dreyer. ISBN 8209000349.
* *Viltloven: med kommentarer*. Oslo: Grøndahl. 1987. ISBN 8250408411.

Referanser
----------

1. 1 2 3   www.begravdeioslo.no[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF
 |
**Gwalior** (hindi ग्वालियर, uttale hjelp•info; marathi ग्वाल्हेर) er en by i den indiske delstaten Madhya Pradesh. Den ligger 122 km sør for Agra. Byen har industri som lager blant annet bomull, garn, fargestoffer og kjemikalier. Den har også et universitet som åpna i 1964.

Gwalior har en strategisk beliggenhet i Gird-regionen i Nord-India, og byens fort har fungert som hovedsete for flere av Nord-Indias historiske kongedømmer. Gwalior er administrasjonssentrum for distriktet og divisjonen med samme navn.

I folketellinga i 2001 hadde Gwalior 826 919 innbyggere. 54 % var menn og 46 % kvinner. Lesekyndigheten ligger på 70 %, hvilket er høyere enn det nasjonale gjennomsnittet på 59,5 %; 76 % av menn kan lese, og 63 % av kvinner. 13 % av befolkninga er under 6 år.

Referanser
----------

1. ↑  Census of India Arkivert 14. mai 2007 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** VIAF **·** GND **·** LCCN **·** BNF **·** BNF (data) **·** GeoNames
 |
**Ingvald Bjørneboe** (født 28. juli 1875 i Arendal, død 20. mai 1939 i Kristiansand) var en norsk skipsreder fra Kristiansand og belgisk konsul. Han grunnla Ingvald Bjørneboes Rederi og tjente en formue under første verdenskrig. Ingvald Bjørneboe var far til forfatteren Jens Bjørneboe.

Liv og virke
------------

### Bakgrunn

Ingvald Bjørneboe kom fra en gammel sjøoffisersslekt, og var sønn av skipsfører og reder Ole Andreas Jensen Bjørneboe (1832–1907).

### Sjøfart, rederi, forretninger

Som ung oppholdt han seg i flere år (1892–1900) i England, USA og Belgia. I Belgia drev han trelastforretning og var samtidig knyttet til det norske generalkonsulatet der. Etter at han kom tilbake til Norge drev han først en trelastforretning i Arendal, men i 1901 flyttet han til Kristiansand. Etter først å ha arbeidet med trelast begynte han med skipsrederi, og grunnla etterhvert Ingvald Bjørneboes Rederi.

Han hadde også en rekke verv i den norske skipsfartsnæringen, bl.a. som formann i Kristiansands Rederforening, medlem av arbeidskomitéen for opprettelse av Den norske Amerikalinje 1910-12, viseformann for Chr.sands Skibsassuranseforening, medlem av representantskapet for Norsk Veritas, visepresident i Alliance Francaise, varamedlem av direksjonen for Baltic and International Maritime Conference i København, varamedlem av Norges Rederforbunds hovedstyre, medlem av representantskapet for Den norske krigsforsikring og varamedlem av Norges Rederiforbunds fraktutvalg.

Etter opprettelsen av Den norske Amerikalinje fikk han hovedagenturet for Sørlandet.

Videre representerte han Høyre i bystyret i Kristiansand og satt i mange år i Høyres råd i Kristiansand.

Han ble belgisk konsul i 1908 og mottok flere ordener. Bl.a. var han ridder av den belgiske kroneorden, mottok den belgiske sivilmedalje og kong Alberts fortjenstmedalje i gull 1. klasse.

Han var gift med Maja Svensson, kalt «Sørlandets vakre Maja» i sin ungdom. Hun var 18 år yngre enn ham, og etablerte seg etter bryllupet raskt som Kristiansands «grande dame», som med liv og sjel deltok i «all slags dannet syssel: barneball, voksenball, vaudeville-teater, veldedighet». De hadde en datter, Eva Kristine Svensson Bjørneboe gift Ødegaard (1916–1998), og to sønner, Ole Andreas Kærup Bjørneboe (1917–1990) og Jens Ingvald Bjørneboe (1920–1976). Ole Andreas ble skipsreder, mens Jens ble forfatter.

Hans svoger var Ejlert Bjerke.

Eksterne lenker
---------------

* Nekrolog over Ingvald Bjørneboe

| * v
* d
* r
Jens Bjørneboe |
| --- |
| **Liv** | Ingvald Bjørneboe, far **·** Lisel Bjørneboe, første hustru **·** Tone Bjørneboe, andre hustru **·** Therese Bjørneboe, datter **·** Marianne Bjørneboe, datter |
| **Verk** | *Før hanen galer* (1952)  **·** *Jonas* (1955)  **·** *Under en hårdere himmel* (1957)  **·** *Vinter i Bellapalma* (1958)  **·** *Blåmann* (1959)  **·** *Den onde hyrde* (1960)  **·** *Drømmen og hjulet* (1964)  **·** *Uten en tråd* (1966)  **·** *Frihetens øyeblikk* (1966)  **·** *Kruttårnet* (1969)  **·** *Stillheten* (1973)  **·** *Haiene* (1974) |
**Lancia Flaminia** (1956–1968) er en sportslig familiebil fra italienske Lancia bygd i 12 633 eksemplarer.

Navnet kommer av Via Flaminia, en av de gamle romerske veier hvorfra Lancia navnga noen av sine biler (som Lancia Appia og Lancia Aurelia).

**Florida I** og **II** var 4- og 2-dørs prototyper fra 1956 og 1957, tegnet og bygd av Pininfarina på understell fra Lancia Aurelia.

**Berlina** fra 1957 var 4-dørs sedan familiebil med 5 seter og god bagasjeplass. Den kom med 2.5 liters V6 (3 344 eks.), fra 1962 2.8 liter (599 eks.). Tegnet av Pininfarina, men bygget av Lancia. **335 Presidenziale** (1960, 4 eks.) var en kraftig forlenget utgave (3.35 m akselavstand) laget fordi Elisabeth II av Storbritannia kom på besøk.

**Coupe** lignet *Berlina*, men var 2-dørs på et forkortet understell, med 2.5 liter (4 151 eks.) og 2.8 liter (1 085 eks.) V6.

**GT** var en to-seters Grand tourer med brukbar bagasjeplass, levert som coupe og cabriolet (847 eks.) med nytt utseende fra Carrozzeria Touring, som frem til sin konkurs i 1965, bygde disse i aluminium med teknikken *superleggera* (superlett). **GTL** fra 1962 (300 eks.) var GT *lungo* (lang), den hadde baksete og bedre takhøyde.

**Sport** (1959–62. 344 eks.) var 2-seters, som GT, men med annet utseende tegnet av Ercole Spada hos Zagato som også bygde den; **3C** kom med 3 forgassere (*3 carburetti*). Zagato leverte så **Super Sport** (1964–67, 187 eks.) med 4 seter (150 eks.) og 2.8 liter V6 på 152 hk.

* Florida I
* Berlina
* Coupe
* Presidenziale
* GT
* GT
* Sport
* Super Sport


|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia Commons |   |  Wikimedia Commons har media  relatert til (kategori): ***Lancia Florida***  eller  ***Lancia Flaminia*** 
 |

 |

Referanser
----------

1. ↑  Lancia Flaminia W.W. Registry Arkivert 30. mai 2016 hos Wayback Machine. fra *Circolo della Lancia*.
2. ↑  Lancia Flaminia Sport and SuperSport Zagato Register fra zagatocars.com.
**Angara** er en serie bæreraketteer utviklet av det Moskva-baserte statlige selskapet Khrunichev. Bæreraketten skal sette satellitter mellom 3,800 og 24,500 kg i lav bane rundt Jorda og er ment, sammen med Sojuz-2 varianter, å erstatte flere eksisterende bæreraketter, eksempelvis Zenit og Proton.

Beskrivelse
-----------

Angara mock-up på MAKS air show 2009 nær Moskva
### URM-1: første trinn og boostere

Den universelle rakettmodulen (URM-1) danner kjernen i hver Angara bærerakett. I Angara A5, vil fire ekstra URM-1 fungere som boostere. Hver URM-1 er drevet av en enkelt NPO Energomash RD-191 som brenner flytende oksygen og RP-1 (parafin).

### URM-2: andre trinn

Angaras andre trinn, benevnt URM-2, bruker en KBKhA RD-0124A motor som også brenner flytende oksygen og parafin.

Varianter
---------

 Angara bærerakett-serie, fra 1.1 til A7.
### Angara 1.2

Den minste Angara under utvikling er Angara 1.2, som består av en URM-1-kjerne og et modifisert andre trinn. Det har en løftemasse på 171 tonn og kan levere 3.8 tonn nyttelast til en 200 km x 60° bane rundt jorden.

### Angara A5

Angara A5 er utviklet for tunge løft, og som består av en URM-1-kjerne og fire URM-1 boostere, et 3,6 m URM-2 andre trinn, og et tredje trinn av typen Briz-M eller KVTK. Angara A5 veier 773 tonn på lift-off, og har en bærekapasitet på 24,5 tonn til en 200 km x 60° bane. Angara A5 er i stand til å levere 5.4 tonn til GTO med Briz-M, eller 7.5 tonn til samme bane med KVTK.

Referanser
----------

1. ↑
2. 1 2  «Angara Launch Vehicles Family». Khrunichev. Arkivert fra originalen 18. januar 2017. Besøkt 25. juli 2009.
3. ↑  Zak, Anatoly. «URM-2 rocket module». RussianSpaceWeb. Besøkt 11. september 2017.
4. ↑  «Angara 1.2». Spaceflight 101. Arkivert fra originalen 24. september 2015. Besøkt 4. mai 2018.
5. 1 2  «Angara Launch Vehicles Family». Khrunichev State Research and Production Space Center. Arkivert fra originalen 18. januar 2017. Besøkt 4. mai 2018.
| Seconde Guerre Civile de Côte d'Ivoire |
| --- |
| Konflikt: Konflikten i Côte d'Ivoire. |
| FNCIs offensiv i mars 2011. Området FNCI hadde kontrollen over før mars i oransje. |
| 

|  |  |
| --- | --- |
| Dato | **Politisk krise:** Fra 28. november 2010  **Væpnet konflikt:** 25. februar-11. april 2011 |
| Sted | Elfenbenskysten |
| Resultat | Seier til FNCI, Gbagbo styrtet og fanget. |

 |
| Stridende parter |
| Elfenbenskystens flagg Elfenbenskysten* Elfenbenskystens flagg FANCI
* Elfenbenskystens flagg Jeunes patriotes
* Elfenbenskystens flagg FPI
* Elfenbenskystens flagg FRGO

Liberias flagg Liberiske leiesoldater | Elfenbenskystens flagg Forces Nouvelles Elfenbenskystens flagg RDR FNs flagg UNOCI Frankrikes flagg Frankrike |
| Kommandanter og ledere |
| Elfenbenskystens flagg Laurent Gbagbo  Elfenbenskystens flagg Charles Blé Goudé Elfenbenskystens flagg Gilbert Marie N'gbo Aké  Elfenbenskystens flagg Denis Maho Glofieï Elfenbenskystens flagg Michel Amani | Elfenbenskystens flagg Alassane Ouattara Elfenbenskystens flagg Guillaume Soro  FNs flagg Choi Youngjin  Frankrikes flagg Nicolas Sarkozy |
| Styrker |
| **FANCI:** Fra ~50-55.000 til ~2-5000 + 2500 gardister  **JP:** ~15.000  **FRGO:** ~10.000 | FNCI: ~10.000  FNs flagg 9062 Frankrikes flagg 1650 |
| Tap |
| 44-61 sikkerhetsstyrker drept før mars ~1000-1500 drept totalt~100 savnet  Én million flyktninger | FNCI: 50+  RDR: 2  ONUCI: 2(før mars) |

**Den andre ivorianske borgerkrig** (fransk: *La Seconde Guerre Civile de Côte d'Ivoire*) var en konflikt på Elfenbenskysten i 2011 og som ble utkjempet mellom regjeringsstyrker støttet av militser og opprørsgrupper støttet av De forente nasjoner og det franske militæret. Krigen brøt ut i februar/mars 2011, da den politiske krisa som hadde vart siden slutten på det ivorianske valget i 2010 i november året før eskalerte til en væpnet konflikt mellom styrkene lojale overfor Laurent Gbagbo, som siden 2000 hadde vært landets president, og tilhengerne til Alassane Ouattara, som var den internasjonalt anerkjente presidenten siden han ble erklært presidentvalgets vinner. Etter flere måneder med mislykkede forhandlinger og sporadisk vold mellom partene eskalerte konflikten da Ouattaras styrker tok kontrollen over mesteparten av landet, mens Gbagbo ble innestengt i Abidjan, den største byen i Elfenbenskysten. Internasjonale organisasjoner meldte om flere menneskerettighetsbrudd på begge sider, særlig i byen Duékoué, hvor 800 mennesker skal ha blitt drept den 29. mars. De forente nasjoner og Frankrikes styrker deltok også i militære aksjoner, med det mål å beskytte deres egne styrker og sivile. 11. april endte konflikten, da Ouattaras styrker arresterte Gbagbo i hans residens.
**Karavankene** (tysk *Karawanken*, slovensk *Karavanke*) er en fjellkjede i De sydlige kalkalper på grensen mellom Østerrike og Slovenia. Karavankene utgjør den østlige forlengelsen av De karniske Alpene, og med en samlet lengde på omtrent 120 km øst-vest er det en av Europas lengste sammenhengende fjellkjeder. På den østerrikske siden av grensen ligger Karavankene i forbundslandet Kärnten og på den slovenske side ligger fjellkjeden i regionen Gorenjska. Mot nord er Karavankene avgrenset av Dravaelven og mot sør av elven Sava. Fjellkjeden varierer i bredden fra 20 til 40 kilometer.

Opprinnelig utgjorde Karavankene en kulturell skillelinje mellom de romerske og keltiske kulturene. Navnet antas å stamme fra symbolet på den keltiske gud *Cernunnos*, dyrenes hersker, i form av en hjort, som på keltisk het *Karwo*. Siden første verdenskrig utgjør fjellkjeden en statsgrense, men ikke noen historisk kulturell skillelinje: Slovensk språk ble snakket både nord og sør for fjellkjeden, og Syd-Kärnten har fremdeles en betydelig slovensktalende minoritet.

Karavankene tilbyr gode muligheter for fjellklatring med mange fjellhytter. Mange av toppene har en flott utsikt over Klagenfurtområdet på den østerrikske siden og Ljubljanaområde på den slovenske siden. På den østerrikske siden er fjellet bratt og stenete med en god del nedbør, i Slovenia er fjellsidene slakere og dekket av granskog og lave furutrær ved lave høyder og gress høyere oppe. 

Viktige overganger over fjellkjeden er:

* Wurzenpass: 1071 moh.
* Loiblpass: 1367 moh.
* Seebergsattel: 1215 moh.
* Karawankentunnelen

De viktigste fjelltoppene i Karawanken er:

* Hochstuhl / Veliki Stol: 2236 moh.
* Mittagskogel / Kepa: 2143 moh.
* Koschutnikturm / Košutnik: 2138 moh.
* Petzen / Peca: 2113 moh.
* Dreiländereck / Peč: 1508 moh.

Referanser
----------

1. ↑  ORF: Die Karawanken – Grenze im Süden[*død lenke*]
2. ↑  Die Kelten Arkivert 6. januar 2009 hos Wayback Machine.

Eksterne lenker
---------------

* (en) Karawanks – kategori av bilder, video eller lyd på Commons Rediger på Wikidata

* (en) Karawanken – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** GeoNames **·** GeoNames **·** GeoNames
 |
**Karbonade(r)** (karbonadekake/karbonadedeig) betegner en norsk tradisjonsrik matrett laget av renskåret okse- eller kalvekjøtt som er grovmalt til karbonadedeig, formet til kaker og stekt i smør i panne. Ordet karbonade kan referere både til selve deigen og den ferdige retten. Karbonade var tidligere søndags- og festmat, ikke hverdagsmat, på grunn av at tilgangen på kjøttråvaren var begrenset og prisen høy. Ordet karbonade har sin opprinnelse i det italienske carbone/carbonata, *kjøttskive stekt over glødende kull*.

Karbonadedeig i salg skulle etter tidligere, norske regler ikke inneholde mer enn 6% fett med rent storfekjøtt som råvare.

Mens deig til kjøttkaker spes, blir ekte karbonader tilberedt med minst mulig tilsetninger. Egg er et vanlig bindemiddel, og stekt løk vanlig tilbehør. 

Karbonader med løk serveres tradisjonelt med sky basert på smør og kokte poteter, eventuelt med stuede erter.[] Den norske karbonade er nær beslektet med den danske hakkebøf, den svenske pannbiff og den amerikanske hamburger. 

Ordet «karbonade» er også brukt i forbindelse med sjømat, som f.eks fiskekarbonade, et produkt som skal lages av grovmalt råvare, ikke finhakket og utspedd som i fiskekaker.

Priskonkurranse i dagligvarehandelen i kombinasjon med at forskriften om såkalte definerte kjøttvarer er satt ut av kraft, har ført til[] at en rekke produkter, også med høyt innhold av MUK, maskinbehandlet slakteriavfall, markedsføres som karbonade.

Referanser
----------

1. ↑  Forskrift om produksjon av definerte kjøttvarer[*død lenke*]
2. ↑  «Arkivert kopi». Arkivert fra originalen 4. januar 2012. Besøkt 10. februar 2012.  MUK i maten]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** TasteAtlas
 |
***The Little Hero of Holland*** er en amerikansk stumfilm fra 1910.

Handling
--------

Hans er en liten nederlandsk gutt, sønn av en fattig fisker. Han blir sendt på et ærend til tanten sin sent en kveld. Når han går langs foten av diket, oppdager han et lite hull som vannet renner gjennom. Hans innser raskt at hvis vannet får fortsette å strømme gjennom selv denne lille åpningen, kommer alt vannet snart til å bryte ned hele diket - og deretter oversvømme hele landsbyen deres. Hans stikker derfor den lille fingeren inn ned i hullet, og venter på at noen andre kommer forbi og kan hjelpe ham. Natten kommer. Men familien hans tror at Hans har overnattet hos tanten sin, så de bekymrer seg ikke for ham.

Neste morgen blir den lille gutten endelig oppdaget av lillesøsteren sin, nesten bevisstløs av tretthet og utmattelse. Hun løper tilbake, og varsler resten av landsbyboerne - som snart kommer til guttens hjelp. De klarer å reparere hele diket, og bærer den lille helten tilbake til landsbyen i triumf. Han blir mottatt av borgermesteren, og hyllet av alle innbyggerne. Ved sitt nattlige heltemot har den lille gutten skaffet seg en plass i historiebøkene, og vil for alltid bli kjent som «Den lille helten i Holland»

Referanser
----------

1. ↑  THE LITTLE HERO OF HOLLAND

Eksterne lenker
---------------

* (en) *The Little Hero of Holland* på Internet Movie Database Rediger på Wikidata
**Bård Monsen** (født 10. april 1978) er en norsk fiolinist, hovedsakelig innen kammermusikk. Han er ansatt som universitetslektor ved Institutt for musikk, NTNU, og har tidligere arbeidet både ved Universitetet i Agder og Barratt Due musikkinstitutt.

Biografi
--------

I ung alder vant han Ungdommens strykemesterskap to ganger. Han har studert ved Barratt Due musikkinstitutt under blant andre Alf Richard Kraggerud og Stephan Barratt-Due og fullførte senere diplomstudium ved Indiana University. Han har opptrådt flere ganger på kammermusikkfestivaler og andre festivaler i Norge, og har i tillegg spilt en rekke konserter i Europa, Amerika og Asia med ulike orkester. Ved flere anledninger har han vært kapellmester for Oslo Camerata og TrondheimSolistene.

Siden 1998 har han samarbeidet mye med fiolinist Henning Kraggerud. Sammen med Kraggerud, Lars Anders Tomter (bratsj) og Ole Eirik Ree (cello) ga han i 2009 ut *Ysaÿe – String Trios* med musikk av den belgiske fiolinisten og komponisten Eugène Ysaÿe. For albumet ble de nominert til Spellemannprisen 2009 i klassen klassisk.

Diskografi
----------

* 2009: *String Trio, "Le Chimay" / Sonata For 2 Violins / Cello Sonata* (Naxos), med Eugène Ysaÿe - Henning Kraggerud, Bård Monsen, Lars Anders Tomter, Ole Eirik Ree
* 2017: *Interactions*  (2L), med Gunnar Flagstad

Referanser
----------

1. ↑  Instituttets oversikt over ansatte
2. ↑  «Her er de nominerte til Spellemannprisen». tv2. 25. januar 2010. Besøkt 4. april 2015.

Kilder
------

* ad musicas informasjon om Monsen (Besøkt 2. juni 2016)

Eksterne lenker
---------------

* Monsens profilside, NTNU

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Henrik Duntzfeldt Robert** (født 20. mars 1887 i Hurum, død 2. september 1971 i Asker) var en norsk seiler som deltok i de olympiske leker 1924 i Paris og 1928 i Amsterdam.

Robert vant en olympisk sølvmedalje i seiling under sommer-OL 1924 i Paris. Han kom på andreplass i 12 fots jolle bak Léon Huybrechts fra Belgia

Fire år senere, under sommer-OL 1928 i Amsterdam, vant han en ny olympisk sølvmedalje i seiling i 12 fots jolle, vant gjorde Sven Thorell fra Sverige. Seilasene ble gjennomført på Zuiderzee i perioden 2. til 9. august 1928.

OL-medaljer
-----------

* 1924 Frankrikes flagg Paris - Sølv Sølv i seiling, jolle 12 fot Norges flagg Norge
* 1928 Nederlands flagg Amsterdam - Sølv Sølv i seiling, jolle 12 fot Norges flagg Norge

Eksterne lenker
---------------

* (en) Henrik Robert – Olympedia Rediger på Wikidata

* (en) Henrik Robert – Sports-Reference (OL-resultater – arkivert) Rediger på Wikidata

* (en) Henrik Robert – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Greys Court** er et standsmessig landsted i Chiltern Hills, nær Henley-on-Thames i Oxfordshire. Det eies av National Trust.

Huset er for det meste i Tudorstil, og har vakker hage og gårdsplass. Hagen er omkranset av en kraftig mur, og har en rekke gamle rosesorter og blåregn, en ornamental grønnsakhage, en labyrint og et ishus. Man finner også et middelaldertårn fra 1347, som gir god utsikt over landsbygden rundt huset. 

Det ligger en hjulmølle på eiendommen, hvor man tidligere brukte eselkraft for å trekke opp vann fra en brønn. 

Inne i huset er det fremragende eksempler på gipsarbeid fra det 18. århundre, og det er fortsatt møblert som et familiehjem.

Referanser
----------

1. ↑   The Personnel of English and Welsh Castles, 1272-1422[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Greys Court – kategori av bilder, video eller lyd på Commons Rediger på Wikidata

* Om Greys Court fra nettstedet til National Trust (engelsk)

|  |  |
| --- | --- |
| Oppslagsverk/autoritetsdata | GeoNames
 |
**Lancia Gamma** var familiebiler fra italienske Lancia.[1]

Navnet "Gamma" kommer av Γ (gamma) i det greske aflabetet, hvorfra Lancia henter mange modellnavn.

**20HP** fra 1910 ble i 1919 omdøpt til **Gamma**. Den var basert på den tids Lancia Beta og etterfulgt av den tids Lancia Delta. Dette var en 2-seter uten tak med 3.5-liters rekkefirer på 40 hestekrefter og ble bygd i 258 eksemplarer.

**Gamma 2500** fra 1976 hadde 2.5-liters bokserfirer på om lag 140 hk, supplert med **Gamma 2000** med en noe svakere 2-liter som akkurat unngikk den italienske ekstra motorskatt på 38 %. **2500 I.E.** (1980–84) hadde bensininnsprøytning men like mange hestekrefter. Totalt bygget man 15 272 fem-dørs hatchback (bygget hos Lancia) samt 6 790 coupe (som ble bygget hos Pininfarina).

Gamma var tegnet av Aldo Brovarone hos Pininfarina som i 1972 hadde fått egen vindtunnel. Pininfarina laget også stasjonsvognen **Olgiata**, 4-dørsvarianten **Scala** og en **Spider** (targatak), ingen av disse bygd i mange eksemplarer.[2] Fra ItalDesign kom i 1978 **Lancia Megagamma** en MPV (flerbruksbil) med 4 dører.

* 20 HP / Gamma
* Aldo Brovarone
* Gamma Viterbo
* Gamma coupe
* Olgiata


|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia Commons |   |  Wikimedia Commons har media  relatert til (kategori): ***Lancia Gamma***  eller  ***Lancia tipo 55 Gamma*** 
 |

 |

Referanser
----------

1. ↑  Gamma, a short history Arkivert 25. mars 2016 hos Wayback Machine. fra gammaconsortium.com.
2. ↑  Pininfarinas variations Arkivert 26. januar 2015 hos Wayback Machine. fra gammaconsortium.com.
***The Little Spreewald Maiden*** er en amerikansk stumfilm fra 1910, regissert av Sidney Olcott.

Handling
--------

To amerikanske kvinner er på reise gjennom Tyskland. De møter en ung kvinne ved navn Freda, som de tilbyr en jobb i Amerika. Jenta rådfører seg med Hans, kjæresten hennes. Han er i begynnelsen skeptisk, men samtykker etter hvert når Freda forteller ham om alle pengene hun kan tjene der. Så Freda reiser sin vei, og får snart jobb som sykepleier. Men det blir snart åpenbart at Freda har langt høyere ambisjoner. Hun begynner på skole om kvelden, og lærer seg snart stenografi og maskin-skriving.

Hennes nye arbeidsgiver ønsker å gifte seg med henne, noe hun takker nei til fordi hun fremdeles føler seg forpliktet til Hans. Men etter at hun endelig kommer tilbake til hjem-landet, oppdager hun snart at Hans har forlovet seg med en annen tysk kvinne. Freda bestemmer seg derfor for å straks reise tilbake til Amerika, og skaffe seg arbeid ved det samme kontoret hvor hun tidligere var ansatt.

Skuespillere
------------

* Gene Gauntier - Frieda
* Sidney Olcott - Hans

Referanser
----------

1. ↑  THE LITTLE SPREEWALD MAIDEN

Eksterne lenker
---------------

* (en) *The Little Spreewald Maiden* på Internet Movie Database Rediger på Wikidata

* (en) *The Little Spreewald Maiden* på American Film Institute Rediger på Wikidata

* (en) *The Little Spreewald Maiden* på Silent Era Rediger på Wikidata
**Kristoffer Vaughan Grude** (født 31. juli 1945) er en norsk siviløkonom fra BI.

Grude var en av gründerne av Data Logic Norge (nå Cap Gemini), og en av stifterne av det internasjonale revisjons- og rådgivningsfirma Coopers & Lybrand AS i Norge (nå PWC) hvor han ledet konsulentvirksomheten i Norge, samt European Center of Exellence for Project management i C&L og var i Europa ledelsen. Han har innehatt en rekke styreposisjoner og vært gründer i flere Smb og venture bedrifter. Han har vært foreleser ved flere universiteter og høyskoler (BI, NHH, Henley Management College etc.) innen prosjektfaget. Grude medvirket til er *Målrettet prosjektstyring*, en metode som er standard i et stort antall bedrifter, og pensum ved flere internasjonale universiteter og høyskoler.

Han har erfaring som leder, forretningsutvikler, bedriftsrådgiver, prosjektleder og som foreleser. Han er aktiv med undervisningsopplegg og bedriftsrådgivning i sin egen virksomhet, EuroConsult AS.

Referanser
----------

1. ↑  «Kristoffer V Grude». *books.shawacademy.com*. Besøkt 21. januar 2016. [*død lenke*]
2. ↑  «Studentlitteratur». *www.studentlitteratur.se*. Besøkt 21. januar 2016.
3. ↑  «Kristoffer V». *c4pe.com*. Besøkt 21. januar 2016.
4. ↑   .  Manglende eller tom `|tittel=` (hjelp)
5. ↑  «HiOA - KULT6200 - Prosjektledelse 2014». *www.hioa.no*. Arkivert fra originalen 28. januar 2016. Besøkt 21. januar 2016.
6. 1 2  «Miratech - Kristoffer V. Grude Becomes Miratech Strategic Advisor». *www.miratechgroup.com*. Arkivert fra originalen 28. januar 2016. Besøkt 21. januar 2016.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC
 |
**Dipendra Bir Bikram Shah Dev**, दीपेन्द्र वीर बिक्रम शाहदेव *Dīpendra Vīra Vikrama Śāhadeva*, født 27. juni 1971, død 4. juni 2001 var formelt konge i Nepal i tre dager fra 1. til 4. juli, før han døde. Hele tida lå han dødelig såret i koma, uten å vite at han var konge.

*Dipendra* var sønn av kong Birendra Bir Bikram Shah Dev og kronprins fra han var et halvt år gammal. 

Offisielt er han utpekt til den skyldige i den merkelige massakren i Kathmandus slott i 2001, men svært mange i Nepal tror at han er uskyldig.

Ifølge den offisielle forklaringa skal han i rus og raseri mot sine foreldre, som angivelig skal ha nekta ham å gifte seg med sin forlovede *Devyani Rana*, ha skutt og drept sin far kongen, sin mor, søstre, brødre og andre familiemedlemmer, for så å forsøke å begå sjølmord.

Mer populære, men uoffisielle forklaringer legger skylda på hans onkel Gyanendra Bir Bikram Shah Dev, hans fetter og etterfølger som kronprins Paras Shah, ei spesialgruppe fra hæren, eller en kombinasjon.

Han blei fulgt på tronen av kong Gyanendra.

Se også
-------

* Shah-dynastiet
* Gorkha
* Liste over Nepals konger

Referanser
----------

1. ↑   Find a Grave, Find a Grave 7404412, besøkt 9. oktober 2017[Hentet fra Wikidata]
2. ↑   Find a Grave, www.findagrave.com, Find a Grave 7404412[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** SUDOC
 |
Greybull River renner østover til Bighorn River
**Greybull River** er en sideelv til Big Horn River, om lag 90 miles (140 km) lang, nord i delstaten Wyoming i USA.

Det er mye fiske etter ørret i elvens øvre deler, som har den genetisk reneste populasjon av arten Yellowstone cutthroat trout *(Oncorhynchus clarkii bouvieri)* i regionen. I 1981 ble det oppdaget en koloni av svartfotilder på området til Pitchfork Ranch nær Meeteetse. Dette var et dyr man før hadde antatt var utdødd.

Navn
----

Eleven skal ha fått sitt navn etter en hvit bøffel som var blitt observert ved dens bredder. Hvite bisoner, det vil si med hvit pels, ble av indianerne betraktet som hellige eller av åndelig stor betydning gjerne som viktige og/eller gode omen.

Elveløp
-------

Elven har utspring nær Francs Peak i Absaroka Mountains i det sørøstre hjørnet av Big Horn-bassenget. Den renner ned fjellene, forener seg med den lille Wood River, og legger fjellene bak seg nær småbyen Meeteetse, forsetter gjennom de sørlige deler av Park County og Big Horn County før den tømmer seg i Big Horn River nær Greybull.

Referanser
----------

1. ↑  Greybull River Basin Arkivert 1. desember 2008 hos Wayback Machine. Nature Conservancy

|  |  |
| --- | --- |
| Oppslagsverk/autoritetsdata | GNIS
 |
**Kristoffer Sørli Jørgensen** (født 1. november 1985 på Stange, død 8. november 2007 i Meymaneh i Afghanistan) var en soldat i den norske Hæren som tjenestegjorde i Opplandske Heimevernsdistrikt 05. Sørli Jørgensen ble drept da hans kjøretøy ble rammet av en veibombe nær basen til den norske stabiliseringsstyrken i Meymaneh, klokken 19.07, afghansk tid, 8. november 2007.

Sørli Jørgensen var tilknyttet Opplandske Heimevernsdistrikt 05, og jobbet som vognfører i Nord-Afghanistan. Den 29. januar 2008 viste NRKs *Brennpunkt* dokumentaren «Soldaten», som omhandlet Sørli Jørgensen.

Dødsfallet
----------

Sørli Jørgensen ble drept og soldaten Kjetil Bragstad (da 20 år gammel) ble hardt såret da deres upansrede Toyota Landcruiser kjørte på en veisidebombe (en såkalt IED) nær basen til den norske stabiliseringsstyrken i Meymaneh. De var på vei til skytetrening i Maymaneh. Begge soldatene stammet fra Stange kommune.

Se også
-------

* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)

Referanser
----------

1. ↑  NRK 29. januar 2008 Soldaten: Filmen om Kristoffer Besøkt: 22. april 2009
2. ↑  Dokumentaren *Soldaten* på NRK nett-tv Arkivert 2009-06-24, hos Wayback Machine. Besøkt: 22. april 2009
3. ↑  Aftenposten: En norsk soldat drept og en skadet. Publisert 8. november 2007. Besøkt 22. april 2009.
4. ↑  Aftenposten: – Tragisk at unge soldater blir drept. Publisert 9. november 2007. Besøkt 22. april 2009.

Eksterne lenker
---------------

* (no) *Kristoffers minnefond*
**Angel** er et område i distriktet Islington i London. Det er lokalisert 3,2 km nord-nordøst for Charing Cross. Det ligger innenfor det historiske grevskapet Middlesex, og befinner seg ved Inner Ring Road ved et travelt trafikkryss. Området er identifisert i London-planen som et av 35 betydningsfull sentere i London.

Toponymi
--------

Stedsnavnet er avledet fra et vertshus, Angel Inn, som lå ved en tollport på Great North Road, på stedet hvor man nå finner krysset mellom Islington High Street og Pentonville Road. Vertshuset har eksistert siden begynnelsen av 1500-tallet, kanskje så tidlig som på 1200-tallet, sammen med et skilt som viste engelens bebudelse (unnfangelsen av jomfru Maria) Imidlertid var det første vertshuset som sikkert kan dokumenteres var The Sheepcote i 1614 og det første bekreftelse av bruken av navnet The Angel kom da dette huset ble ombygd i 1639.

Referanser
----------

1. ↑  Mayor of London (Februar 2008): «London Plan (Consolidated with Alterations since 2004)» (PDF), *Greater London Authority*. Arkivert fra originalen (PDF) den 2. juni 2010.
2. ↑  «Herrens bebudelse», *Katolsk.no*
3. ↑  «The Angel, Islington», Hidden London
4. ↑  Temple, Philip, red. (2008): «The Angel and Islington High Street», *Survey of London*. London. 47: Northern Clerkenwell and Pentonville, s. 439–455.

|  |  |
| --- | --- |
| Oppslagsverk/autoritetsdata | GeoNames
 |
***The Little Wanderer*** er en amerikansk drama-stumfilm fra 1920, regissert av Howard M. Mitchell og med Shirley Mason i hovedrollen.

Handling
--------

Larry Hart kritiserer faren sin, en avis-utgiver, for å utnytte de fattiges situasjon for å skape mer sensasjonelle nyheter. For å bevise poenget sitt bestemmer Larry seg for å reformere en uheldig fattig som bor i en slum. Samtidig Larry også Jenny Carson, og han skaffer henne en jobb som servitør. Larry forelsker seg i Jenny, men når faren hans møter henne, gjenkjenner han Jenny som datteren til sin korrupte tidligere partner Joe Farley - og han forbyr ekteskapet deres.

Joe dukker deretter opp og konfronterer sin tidligere partner, med beviser på at det egentlig var Hart - ikke Joe - som var den virkelige svindleren. Etter en rekke komplikasjoner innrømmer Mr. Hart endelig sin egen skyld, Larry og Jenny blir endelig gift. Larry implementerer også sine egne idealer når han får kontroll over farens avis.

Skuespillere
------------

* Shirley Mason som Jenny
* Raymond McKee som Larry Hard
* Cecil Van Auker som Joe Farley
* Alice Wilson som Kit
* Jack Pratt som Tully

Referanser
----------

1. ↑  «AFI|Catalog». *catalog.afi.com*. Besøkt 7. april 2023.

Eksterne lenker
---------------

* (en) *The Little Wanderer* på Internet Movie Database Rediger på Wikidata
En **tanketank** er et fiktivt objekt i bøkene om *Harry Potter*. Det er en steintank, dekket med mystiske runer, som inneholder en væske eller gass.

Bruken
------

En heks eller en trollmann i *Harry Potter*-bøkene kan trekke ut sine egne minner og plassere dem i tenketanken, spesielt for å avlaste hjernen når den blir overfylt med informasjon. Hvem som helst kan utforske minnene i tanketanken, som også tillater utforskerne å fordype seg totalt i minnene som er lagret i tanken, mye likt virtuell virkelighet. Harry Potter har blant annet utforsket Severus Slurs verste minner. Tom Vensters dagbok ser ut til å ha den samme formen for virtuell virkelighet. Merkelig nok ser den som bruker en slik innretning minnene fra en allvitende, tredjepersons perspektiv, istedenfor i førstepersonsperspektivet den som opplevde minnene har hatt. Dette bringer opp spørsmålet om hvordan man for eksempel kan «huske» noe som hendte bak en selv. Rowling besvarte spørsmålet med at man ikke merker og husker slike ting, men uttalte at «det er magien i en tanketank som vekker det til live».

En tanketank opptrer for første gang i *Harry Potter og Ildbegeret*, og senere i *Harry Potter og Føniksordenen* og *Harry Potter og Halvblodsprinsen*.

Kilder
------

* [1]Intervju med J.K. Rowling på MuggleNet

Portal: Litteratur
**«The Little White Cloud That Cried»** er en amerikansk populærmusikksang med melodi og tekst av Johnnie Ray. Den ble publisert i 1951.

Den største hitversjonen ble spilt inn på plate av Ray og The Four Lads i 1951. Innspillingen ble utgitt av Okeh Records med katalognummer 6840. Den lå som nummer to på magasinet Billboards liste samme år. B-siden, «Cry», nådde førsteplassen.

«The Little White Cloud That Cried» krysset også over til Billboards R&B-liste.

Vera Lynn spilte inn en samtidig coverversjon på plate i Storbritannia.

Semprini med rytmeakk. spilte den inn i London 26. mars 1952 som første melodi i medleyen «Hit Medley of Foxtrots. 2. del» sammen med «I'm Lucky to Have You» og «Tell Me Why». Den ble utgitt på His Master's Voice B 10263 og på His Master's Voice A.L. 3223 (sistnevnte i Norge).

Doris Day spilte den også inn på plate i 1950-årene.

Jan Høiland, Bryan Faye and his Orchestra spilte den inn i London 31. mai 1961. Den ble utgitt på singlen Odeon R 4791.

En gjenutgivelse med Wayne Newton og hans syngende brødre fra 1964 lå en kort tid på Billboard Hot 100-singlelisten. Den ble opprinnelig utgitt i 1961.

Norske versjoner
----------------

Jacob Hjelte har skrevet en norsk tekst. Den norske tittelen er «En liten hvit sky som gråt».

| År | Sangtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- |
| 1952 | «En liten hvit sky som gråt» | Peder Alhaug med orkester. Dir.: Egil Monn-Iversen | Jacob Hjelte | 78-plate | Musica A 5066 |
| 1952 | «En liten hvit sky som gråt» | Egil Jacobsen med Columbia Danseorkester | Jacob Hjelte | 78-plate | Columbia GN 1314 |
| 1952 | «En liten hvit sky som gråt» | Inger Løvenberg med Robert Levins orkester | Jacob Hhjelte | 78-plate | HMV A.L. 3213 |

Arrangør for Alhaugs versjon var Egil Monn-Iversen.

Referanser
----------

1. ↑  Whitburn, Joel (1973): *Top Pop Records 1940-1955*. Record Research
2. 1 2 3  Se plateetiketten
***Angel*** er en amerikansk TV-serie og spin-off av den amerikanske serien *Buffy*. Atmosfæren i *Angel* er mørkere enn moderserien, og til tider hadde den flere seere.[] Dette ble forklart[*av hvem?*] med at den ble sendt på søndager rett etter *Charmed*.[]

Den ble sendt på TV 2 i Norge.

Mannen som stod bak serien var *Buffy'*s skaper, Joss Whedon, i samarbeid med David Greenwalt. Den ble første gang sendt 5. oktober 1999. Som *Buffy* var den produsert av Whedons selskap Mutant Enemy.

Handling
--------

Mens moderserien først og fremst er en ungdomsserie med grøsserelementer, handler *Angel* om utfordrende voksenliv i en storby og startet som en film noir. Etter hvert utvikler serien seg bort fra noir-konseptet, blir mer kompleks og får bredere, fantasy-aktige tema.[]

Rollefiguren Angel (David Boreanaz) ble introdusert i *Buffy*; en vampyr som etter mange års ødeleggelser hadde fått en sjel og angret på tidligere synder. I Sunnydale opptrådte han i hovedsak som vampyrjegerens informant og hjelper, bortsett fra en kortere periode som hovedskurk uten sjel (Angelus). Mot slutten av tredje sesong bestemte han seg for å flytte fra Sunnydale til Los Angeles, og slik begynner TV-serien *Angel*.

Serien handler på overflaten om Angels kamp mot demoner og andre overnaturlige vesener i moderne tid, i en oppdiktet versjon av Los Angeles, USA. I de fire første sesongene arbeider han som privatdetektiv i Angel Investigations og forsvarer de hjelpeløse mot skurker som ofte er assosierte med advokatfirmaet Wolfram & Hart. I femte sesong overtar Angel og medarbeiderne hans firmaet og prøver å bekjempe ondskapen innenfra.

Flere av rollefigurene må også slåss mot sine egne voldelige sider. I løpet av serien utøver Angel flere moralsk tvilsomme handlinger og blir i perioder til sin sjelløse persona Angelus.

Rollefigurer
------------

* Angel - David Boreanaz
* Doyle - Glenn Quinn
* Cordelia - Charisma Carpenter
* Wesley - Alexis Denisof
* Gunn - J. August Richards
* Lorne - Andy Hallet
* Harmony - Mercedes McNab
* Fred/Illyria - Amy Acker
* Connor - Vincent Kartheiser, Connor, Jake og Trenton Tupen

Eksterne lenker
---------------

* (en) *Angel* på Internet Movie Database Rediger på Wikidata

* (en) *Angel* på AllMovie Rediger på Wikidata

* (en) *Angel* på The Movie Database – TV Rediger på Wikidata

* (en) *Angel* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Foundation for Environmental Education** (**FEE**) er en internasjonal organisasjon som arbeider for bærekraftig utvikling gjennom miljøutdanning. Organisasjonen er hovedsakelig aktiv gjennom fem programmer: Blått flagg, Eco-Schools (med Grønt flagg), Young Reporters for the Environment (YRE), Lære med skogen og Green Key.

Virksomhet
----------

Grønt Flagg
miljøsertifisering for norske skoler og barnehager.
Blått Flagg
miljøsertifisering av strender og marinaer
Eco-Schools
miljøsertifisering og -utdanning for skoler. Grønt flagg er del av Eco-Schools.
Young Reporters for the Environment
miljø- og læreprogram for bruk i videregående skole
Lære med skogen
tverrfaglig pedagogisk hjelpemiddel på skolens premisser
Green Key
miljøsertifisering av turistfasiliteter som hoteller, restauranter, konferansesentre og campingplasser

FEE Norge
---------

Leder for FEE Norge er Jan Braataas. Han forteller at Norge ligger an til å få fem strender og åtte marinaer med blått flagg sommeren 2008.

Se også
-------

* Øko-skole

Referanser
----------

1. ↑  Avisartikkel

Eksterne lenker
---------------

* Offisielt nettsted Rediger på Wikidata
* Grønt flagg
* Blått flagg
* Eco-Schools
* Green Key
* YRE
* Lære med skogen
***The Little Pirate*** er en amerikansk stumfilm fra 1917, regissert av Elsie Jane Wilson.

Handling
--------

I store økonomiske problemer vurderer forretningsmannen John Baird å likvidere obligasjonene som holdes i en stiftelse på vegne av hans lille datter Margery. Men Virginia Baird klarer ikke å forstå ektemannens desperasjon, og avslår forespørselen hans. Etter å ha overhørt advokaten hans råde Baird til å forsyne seg av stiftelsen uten å konsultere hans kone, bestemmer Virginia seg for å overføre kontrollen av hele stiftelsen til George Drake - en gammel venn.

Drake tar imidlertid alle verdipapirene selv, og dette fører snart til at Bairds ekteskap blir oppløst - noe som også resulterer i at Virginia forlater hjemmet deres. Datteren Margery forsøker deretter å trøste faren sin, og reiser ut på ponnien sin i håp om å bringe moren sin hjem. Hun opplever deretter en rekke spennende eventyr, hvor hun også finner igjen alle de savnende verdipapirene deres.

Skuespillere
------------

* Zoe Rae som Margery
* Charles West som George Drake
* Frank Brownlee som John Baird
* Gretchen Lederer som Virginia Baird
* Frederick Titus som en hovmester.
* Lillian Peacock som en tjenestepike.
* Burwell Hamrick som Kaptein Kidd Jr.

Referanser
----------

1. ↑  THE LITTLE PIRATE
2. ↑  The Little Pirate

Eksterne lenker
---------------

* (en) *The Little Pirate* på Internet Movie Database Rediger på Wikidata
**Fotterapeutforbundet** er en partipolitisk uavhengig yrkesorganisasjon for autoriserte fotterapeuter i Norge, og arbeider for medlemmenes faglige, økonomiske og sosiale interesser. Forbundet er i stadig vekst og har i dag om lag 800 medlemmer. Medlemmene er autoriserte fotterapeuter og helsepersonell underlagt Helsepersonelloven.

Fotterapeutforbundet jobber med å heve utdannelsen og bedre kjennskapen til tittelen autorisert fotterapeut.

Fotterapeutforbundet gir ut fagtidsskriftet "Fotterapeuten".

Fotterapeutforbundet er medlem av den internasjonale føderasjonen av fotterapeutorganisasjoner, Federation Internationale des Podologues. FIP ble grunnlagt i 1947 og har fokus på utvikling av podiatri rundt om i verden med organisasjoner som representerer 25 land på seks kontinenter.

Fotterapeutforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS).

Forbundsleder i Fotterapeutforbundet er *Inger M. Paulsen*, autorisert fotterapeut.

Referanser
----------

1. ↑  «Kontakt». Arkivert fra originalen 13. april 2017. Besøkt 12.04.2017.

Eksterne lenker
---------------

* Fotterapeutene
* Delta

| * v
* d
* r
Yrkesorganisasjonenes Sentralforbund |
| --- |
| 
* AVYO
* Befalets Fellesorganisasjon
* Delta
* Farmasiforbundet
* Finansforbundet
* Kriminalomsorgens Yrkesforbund
* Lærernes Yrkesforbund
* Negotia
* Norges Politilederlag
* Norske Meierifolks Landsforening
* Norsk Tollerforbund
* Parat
* Personellforbundet
* SAFE
* Skatteetatens landsforbund
* Skolelederforbundet
* STAFO
* Yrkestrafikkforbundet

 |

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi
 |